Ce scrie presa americană despre externarea lui Trump: "A minimizat pericolul Covid-19 când s-a întors la Casa Albă“.
Publicațiile anti-Trump au văzut doar părțile rele ale externării președintelui. Presa pro-Trump a pus într-o lumină pozitivă mesajul președintelui de după externare. Externarea lui Trump a arătat, încă o dată, împărțirea ideologică în presa din SUA.
Externarea lui Donald Trump ți-a arătat, încă o dată, că presa americană este împărțită ideologic. Îți dai seama din titluri dacă o publicație este pro sau anti Trump.CNN a scris așa: "Trump și-a regizat întoarcerea la Casa Albă și a minimizat într-un mod nesăbuit boala lui“.Ceva similar a fost scris și în New York Times: "Trump a minimizat pericolul coronavirusului când s-a întors la Casa Albă“.Washington Post, la fel: "Trump s-a întors la Casa Albă minimizând virusul care l-a băgat în spital“.Chiar și radioul public NPR (en-pi-ar) a titrat: "Trump minimizează amenințarea coronavirusului la întoarcerea la Casa Albă“.De partea cealaltă a baricadei, același eveniment s-a văzut altfel, într-o lumină pozitivă.Fox News a scris că Trump îi îndeamnă pe americani să nu se teamă de COVID și să nu se lase dominați.Daily Wire, o altă publicație care este de partea Casei Albe, a notat că Trump a publicat un videoclip pozitiv după ce a stat în spital – Nu trăiți cu frică.La fel și la Breibart: "Donald Trump se întoarce la Casa Albă – Nu lăsa coronavirusul să te domine“.Iar un titlu similar regăsești și în New York Post – "Trump publică un video după întoarcerea la Casa Albă, spune să nu ne temem de COVID-19“.Ceva echilibru am găsit la Reuters – "Nu vă temeți de COVID, a spus Trump, infectat de virus, când s-a întors la Casa Albă“.